laion/Wikipedia-Exotic huggingface dataset:
יחסי מלזיה – ערב הסעודית

יחסי מלזיה–ערב הסעודית הם היחסים הדיפלומטיים בין פדרציית מלזיה לבין הממלכה הערבית הסעודית. היחסים הדיפלומטיים בין המדינות כוננו בתחילת 1960. מאז כינון היחסים, המדינות משתפות פעולה במגוון תחומים. ערב הסעודית פתחה את שגרירותה בקואלה לומפור ב-1961 יחד עם פתיחת שגרירות מלזיה בריאד. מאז פתיחת השגרירויות, היחסים בין המדינות נשארו טובים. המלך הסעודי, פייסל בן עבד-אלעזיז בן עבד-אלרחמן, ביקר לראשונה במלזיה בקיץ 1970. כמו כן, המלך עבדאללה ביקר במלזיה בסוף ינואר 2006. בתחילת 2017, ביקר סלמאן מלך ערב הסעודית במלזיה על מנת לפתח את הקשרים הכלכליים בין המדינות. ערב הסעודית היא שותפת הסחר השנייה בגדולה במזרח התיכון של מלזיה. המדינות מקיימות שיתוף פעולה כלכלי נרחב: בשנת 2015, שווי הסחורה שיוצאה ממלזיה לערב הסעודית הגיעה לסך 1.15 מיליארד דולר אמריקאי והיא כללה בעיקר מקרנים, מחשבים, טלפונים, צינורות נחושת, דיו, שמן דקלים, מרגרינה ועוד. באותה שנה, שווי הסחורה שיוצאה מערב הסעודית למלזיה הגיעה לסך 1.9 מיליארד דולר אמריקאי והיא כללה בעיקר מוצרי פלסטיק, נפט גולמי, נפט מזוקק, אלומיניום ועוד. בשנת 2016, שווי הסחורה שיוצאה ממלזיה לערב הסעודית הגיעה לסך 1.3 מיליארד דולר אמריקאי והיא כללה בעיקר שמן דקלים, מקרנים, דיו, טלפונים, מחשבים, מזגנים ועוד. באותה שנה, שווי הסחורה שיוצאה מערב הסעודית למלזיה הגיעה לסך 2.64 מיליארד דולר אמריקאי והיא כללה בעיקר מוצרי פלסטיק, נפט גולמי, אלומיניום, נפט מזוקק ועוד. מלזיה מיוצגת בערב הסעודית על ידי קונסוליה כללית שהיא מחזיקה בג'דה ועל ידי שגרירות בריאד, בירת ערב הסעודית. ערב הסעודית מיוצגת במלזיה על ידי שגרירות בקואלה לומפור, בירת מלזיה. The Saudi Relation with Malaysia | kingdom of Saudi Arabia - Ministry of Foreign Affairs, embassies.mofa.gov.sa (בערבית) "Malaysia-Saudi ties at 'all-time high'". NST Online (באנגלית). 2017-02-27. נבדק ב-2018-04-27. Products that Malaysia exports to Saudi Arabia (2015), The Observatory of Economic Complexity (באנגלית) (ארכיון) Products that Malaysia imports from Saudi Arabia (2015), The Observatory of Economic Complexity (באנגלית) (ארכיון) Products that Malaysia exports to Saudi Arabia (2016), The Observatory of Economic Complexity (באנגלית) (ארכיון) Products that Malaysia imports from Saudi Arabia (2016), The Observatory of Economic Complexity (באנגלית) (ארכיון) "Consulate General of Malaysia in Jeddah, Saudi Arabia - Embassy WorldWide". Embassy WorldWide (באנגלית בריטית). נבדק ב-2018-04-27. "Embassy of Saudi Arabia in Kuala Lumpur, Malaysia - Embassy WorldWide". Embassy WorldWide (באנגלית בריטית). נבדק ב-2018-04-27.
הדומה השישית

הדומה הממלכתית של האספה הפדרלית של הפדרציה הרוסית הששית במספר הוא מושב הדומה של הפדרציה הרוסית שנבחר ב-4 דצמבר 2011 וכיהן מה-21 בדצמבר 2011 ועד ה-5 באוקטובר 2016. הדומה התקיימה מ-21 בדצמבר 2011 עד 24 ביוני 2016. עד בחירת היושב ראש וסגנו כיהן חבר הפרלמנט המבוגר ביותר כיושב ראש, היה זה נציג מפלגת "רוסיה המאוחדת" בן ה-87 ולדימיר איוואנוביץ' דולגיך (שהתפטר לאחר מכן מהדומה ומונה ב-13 בספטמבר 2013 כחבר מועצת הפדרציה). לסגנו הזמני נבחר חבר המפלגה הקומוניסטית וזוכה פרס נובל בן ה-81, ז'ורס איוואנוביץ' אלפרוב. ערכים מורחבים – הבחירות הפרלמנטריות ברוסיה 2011, המחאות ברוסיה (2011) הדומה ספגה שלל ביקורות על חקיקות שאומצו ללא דיון מוקדם והתייעצות עם מומחים. 21 בדצמבר 2012: אומץ "חוק דימה יאקובלב" ברוב של 420, שאוסר על אמריקאים לאמץ ילדים רוסיים. 8 במאי 2012: דמיטרי מדבדב אושר לתפקיד ראש ממשלת רוסיה ברוב של 299. 2013: אומץ חוק נגד תעמולה הומוסקסואלית בתקשורת 20 במרץ 2014: אושר החוק הפדרלי "אודות הצטרפות חצי האי קרים לפדרציה הרוסית" ברוב של 443. 20 במרץ 2014: אושר החוק הפדרלי "אודות סיפוח קרים לרוסיה והקמת שתי ישויות מדיניות חדשות: רפובליקת קרים והעיר הפדרלית סבסטופול" ברוב של 444. 3 ביולי 2015: אושר החוק להקדמת הבחירות לדומה הממלכתית בשלושה חודשים, זאת ברוב של 339. 24 ביולי 2016: "חוק יארובאיה", אושר ברוב של 287, שמחייב את כל ספקי התקשורת לשמור שיחות ולהעבירן לידי שירות הביטחון הפדרלי במאבקו בטרור. מדיה וקבצים בנושא הדומה השישית בוויקישיתוף "כאן יש מעט רוחניות, מעט פילוסופיה." // כתבה באתר Finmarket מ-12 באוגוסט 2013  Андрей Винокуров; Артур Громов; Игорь Крючков (24 ביוני 2016). "Дума отзапрещалась". gazeta.ru. {{cite news}}: (עזרה) Editorial. "Страна подозреваемых". Meduza. Karmodi, Ostap (17 בספטמבר 2016). "25 гаек Госдумы". RFE/RL. {{cite news}}: (עזרה) State Duma adopted the "law of Dima Yakovlev" רוסיה: אושר החוק שמונע מאמריקנים לאמץ Medvedev appointed Prime Minister הארווי פירסטין, פוטין והנאציזם ההומופובי, באתר הארץ, 25 ביולי 2013 State Duma ratified the agreement on the adoption of the Crimea to Russia Принят закон о переносе выборов в Госдуму Госдума приняла «пакет Яровой» הרוסים אדישים למערכת הבחירות ומפקפקים בטוהרן; כמחצית החליטו שלא לבוא להצביע המטרה החדשה של הדיכוי הרוסי: חסידי היוגה
בית הלחמי

בית הלחמי הוא שם משפחה יהודי שמקורו בשם ייחוס שמשמעותו "איש בית לחם" ונגזר מתיאורו של דוד המלך כיליד העיר. האם התכוונתם ל... אהרן בית-הלחמי – מהנדס ישראלי אריאל בית הלחמי – מאמן כדורסל ישראלי בנימין בית-הלחמי – פרופסור מן המניין בחוג לפסיכולוגיה דוד בית לחמי – מאנשי היישוב העברי בימי העלייה השנייה, חלוץ, איש חינוך ומנהל בתי ספר עבריים בתפוצות רגבן בית הלחמי – מין חרק הלחמי בית לחם (פירושונים)
פריקלס (פירושונים)

האם התכוונתם ל... פריקלס – מדינאי ומצביא ביוון העתיקה פריקלס (מחזה) – מחזה מאת ויליאם שייקספיר פריקלאס ים המלח – מפעל המפיק תחמוצת המגנזיום
מייקל טאבס

מייקל טאבס (באנגלית: Michael Tubbs; נולד ב-2 באוגוסט 1990) הוא פוליטיקאי אמריקאי שכיהן כראש עיריית סטוקטון שבקליפורניה. הוא האדם הצעיר ביותר שנבחר לתפקיד והאפרו-אמריקאי הראשון. היה ראש העיר הצעיר ביותר בארצות הברית מבין ראשי הערים שבהן מעל 100,000 תושבים. טאבס נולד בסטוקטון לאם בת 16 ואב שהיה כלוא במוסד לנוער עברייני בעת לידתו והמשיך בחיי הפשע גם לאחר מכן. במהלך לימודיו בתיכון זכה בתחרות מאמרים בחסותה של אליס ווקר, המאמר הזוכה התפרסם בעיתון סן פרנסיסקו כרוניקל תחת הכותרת "Parents' mistakes made me succeed", ובו מתאר את נחישותו להתקדם ולהצליח על אף טעויות הוריו וגישת אביו אותו פגש לראשונה בכלא בגיל 12, לפיה כאדם שחור אין הוא אשם במצבו אלא יש לו ברירה או להיכלא או למות. הוא למד באוניברסיטת סטנפורד וסיים תואר ראשון במחקרים השוואתיים בנושא גזע ואתניות ותואר שני בלימודי מדיניות, מנהיגות וארגון. במהלך הלימודים זכה למלגת טרומן הפדרלית ולפרס דינקלספיל מטעם האוניברסיטה. בסיום הלימודים חזר לסטוקטון במטרה לשנות את מצב העיר שדורגה כאומללה ביותר בארצות הברית ב-2011. בנובמבר 2012 נבחר למועצת עיריית סטוקטון והיה בכך לנציג הצעיר ביותר במועצה מאז ומעולם. מסע הבחירות שלו לווה בתשומת לב תקשורתית רבה ובתרומות ותמיכת ידוענים כגון אם סי האמר ואופרה וינפרי. הקמפיין תועד בסרט הדוקומנטרי "True Son" של הבמאי קווין גורדון שיצא ב-2014. בנובמבר 2016 נבחר לראשות העירייה לאחר שגבר על ראש העיר המכהן אנתוני סילבה ברוב של 70%. כראש העיר החליט להוציא לפועל ניסוי של הכנסה בסיסית לכל, במסגרתו מוענקים ל-100 משפחות 500 דולרים מדי חודש לכל אחת. בבחירות שנערכו בנובמבר 2020 הפסיד טאבס ליריבו מהמפלגה הרפובליקנית. לאחר הפסדו מונה ליועצו של מושל קליפורניה גווין ניוסם. ב-2018 נכלל ברשימת האישים המשפיעים עד גיל 40 של מגזין פורצ'ן. טאבס נשוי לאנה אותה הכיר במהלך לימודיהם בסטנפורד. הם הורים לילד אחד. מדיה וקבצים בנושא מייקל טאבס בוויקישיתוף אתר האינטרנט הרשמי של מייקל טאבס מייקל טאבס, ברשת החברתית פייסבוק מייקל טאבס, ברשת החברתית אקס (טוויטר) מייקל טאבס, סרטונים בערוץ היוטיוב ביוגרפיה באתר עיריית סטוקטון Michael Tubbs, one of America’s youngest mayors, aims to lift his hometown of Stockton, סקרמנטו בי, 12 באפריל 2017 Video Michael Tubbs is on a mission - to save his hometown, ‏BBC, ‏7 בינואר 2018 Parents' mistakes made me succeed, סן פרנסיסקו כרוניקל, 11 בנובמבר 2007 פרס דינקלספיל באתר אוניברסיטת סטנפורד ‘True Son’: Film Review, על הסרט באתר הוליווד ריפורטר, 30 באוקטובר 2014 Can This Millennial Mayor Make Universal Basic Income a Reality?, פוליטיקו, 24 באפריל 2018 פרופיל באתר פורצ'ן ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מייקל טאבס".
הדומה החמישית

הדומה הממלכתית של האספה הפדרלית של הפדרציה הרוסית החמישית במספר הוא מושב הדומה של הפדרציה הרוסית שנבחר בשנת 2007 וכיהן מה-21 בדצמבר 2011 ועד ה-5 באוקטובר 2016. הדומה נבחרה בנובמבר 2007 ובשל אחוז החסימה שעמד על 7%, ארבע מפלגות בלבד נכנסו לפרלמנט: המפלגה הקומוניסטית, המפלגה הליברל-דמוקרטית הלאומנית, רוסיה הוגנת הסוציאל-דמוקרטית ורוסיה המאוחדת השמרנית, כאשר מפלגתו של פוטין, רוסיה המאוחדת שוב זכתה במרבית המושבים בדומה. ב-24 בדצמבר 2007 הפרלמנט בחר מחדש את בוריס גריזלוב מרוסיה המאוחדת לתפקיד יושב ראש הדומה הממלכתית. באותה עת, עד לבחירות (על פי המסורת) כיהן חבר הפרלמנט המבוגר ביותר כיושב ראש זמני, היה זה ז'ורס אלפרוב בן ה-77. 8 במאי 2008: אושר מינויו של ולדימיר פוטין לתפקיד ראש ממשלת רוסיה ברוב של 392. 21 בנובמבר 2008: אושרו תיקונים לחוקת רוסיה ברוב של 392, ביניהם גם הארכת כהונת הנשיא לשש שנים. 2 בפברואר 2011: אושר חוק המשטרה שהביא להקמת משטרת הפדרציה הרוסית במקום המיליציה שפורקה. מדיה וקבצים בנושא הדומה החמישית בוויקישיתוף The re-election of the Speaker of the State Duma Boris Gryzlov State Duma has selected the vice-speakers Putin appointed Prime Minister Duma finally approved the amendments to the Constitution
יחסי מלזיה–פינלנד

יחסי מלזיה-פינלנד הם היחסים הדיפלומטיים בין פדרציית מלזיה לבין רפובליקת פינלנד. היחסים הדיפלומטיים הרשמיים בין המדינות כוננו ב-1972. השגרירות המלזית בהלסינקי נפתחה בנובמבר 2004 לעומת השגרירות הפינלנדית במלזיה שהוקמה ב-1980. ראש ממשלת מלזיה ביקר בפינלנד בשנת 1985 ושוב בשנת 2006. המדינות מקיימות שיתוף פעולה כלכלי נרחב: בשנת 2014, שווי הסחורה שיוצאה ממלזיה לפינלנד הגיעה לסך 213 מיליון דולר אמריקאי והיא כללה בעיקר מעגלים חשמליים, טלפונים, מחשבים, גומי, בגדי גומי, מזגנים, מוצרי חשמל אחרים ועוד. באותה שנה, שווי הסחורה שיוצאה מפינלנד למלזיה הגיעה לסך 195 מיליון דולר אמריקאי והיא כללה בעיקר נייר מצופה, טלפונים, שסתומים, גופרית ועוד. בשנת 2015, שווי הסחורה שיוצאה ממלזיה לפינלנד הגיעה לסך 199 מיליון דולר אמריקאי והיא כללה בעיקר מעגלים חשמליים, טלפונים, מזגנים, מקרנים, מחשבים, גומי ועוד. באותה שנה, שווי הסחורה שיוצאה מפינלנד למלזיה הגיעה לסך 156 מיליון דולר אמריקאי והיא כללה בעיקר נייר מצופה, שטיחים, חלב, חלב מרוכז ועוד. פינלנד מיוצגת במלזיה על ידי קונסוליה כללית בקוטה קינבאלו וכן על ידי שגרירות בקואלה לומפור, בירת מלזיה. מלזיה מיוצגת בפינלנד על ידי שגרירות בהלסינקי, בירת פינלנד. היחסים בין מלזיה לפינלנד, באתר שגרירות פינלנד בקואלה לומפור (ארכיון) Products that Malaysia exports to Finland (2014), The Observatory of Economic Complexity (באנגלית) (ארכיון) Products that Malaysia imports from Finland (2014), The Observatory of Economic Complexity (באנגלית) (ארכיון) Products that Malaysia exports to Finland (2015), The Observatory of Economic Complexity (באנגלית) (ארכיון) Products that Malaysia imports from Finland (2015), The Observatory of Economic Complexity (באנגלית) (ארכיון) "Honorary Consulate of Finland in Kota Kinabalu, Malaysia - Embassy WorldWide". Embassy WorldWide (באנגלית בריטית). נבדק ב-2018-04-27. "Embassy of Finland in Kuala Lumpur , Malaysia - Embassy WorldWide". Embassy WorldWide (באנגלית בריטית). נבדק ב-2018-04-27. "Embassy of Malaysia in Helsinki, Finland - Embassy WorldWide". Embassy WorldWide (באנגלית בריטית). נבדק ב-2018-04-27.
ילדים חורגים לאלוהים

האם התכוונתם ל... ילדים חורגים לאלוהים (מחזה) – מחזה משנת 1979 ילדים חורגים לאלוהים (סרט) – סרט משנת 1986 ילדים חורגים לאלוהים (אלבום) – אלבום משנת 2010 ילדים חורגים לאלוהים (סדרת טלוויזיה) – סדרת טלוויזיה משנת 2018
מחמל נפשי

"מחמל נפשי" הוא סינגל שהוקלט על ידי הזמר הישראלי שלמה ארצי, ביחד עם הזמרת דיקלה, מתוך אלבומו ה-24, קצפת. השיר יצא לאור ב-12 בדצמבר 2015, כסינגל הראשון מתוך האלבום, תחת חסותה של חברת התקליטים "הד ארצי". עם יציאתו נכנס השיר אל המקום הראשון במצעד של מדיה פורסט, והראשון במצעד של רשת ג'. השיר נכתב על ידי שלמה ארצי, שגם הלחין אותו, והופק על ידי בן ארצי, שלמה ארצי וטל פורר. שיר זה הוא הדואט הראשון של שלמה ארצי ביחד עם דיקלה. שיר זה הוא בלדה המכילה בתוכה גם את סגנון המוזיקה המזרחית. הביקורות שהופנו כלפי השיר היו חיוביות, אך מאקו כללו את הדואט הזה ברשימת "שיתופי הפעולה המוזרים של המוזיקה הישראלית". בווידאו קליפ הנלווה שיצא לשיר מופיעים שלום מיכאלשווילי ולירז צ'רכי, המשחקים תפקיד של בני זוג, ומתנהגים לפי מילותיו של השיר. בין לבין ניתן לראות בקליפ את דיקלה וארצי באולפן הקלטות, שרה אל תוך מיקרופון את השיר. הקליפ של השיר זכה להצלחה רבה ונכון לינואר 2020, מונה הצפיות שלו עומד על כ-4.5 מיליון צפיות. סרטון השיר "מחמל נפשי" באתר יוטיוב לדף השיר באתר הספרייה הלאומית מחמל נפשי, יוסי חרסונסקי מערכת mako מוזיקה, ‏שלמה ארצי ודיקלה בסינגל חדש: "מחמל נפשי", באתר ‏מאקו‏, 13 בדצמבר 2015 PayCall, חנות המוזיקה, באתר music.nmcunited.co.il (באנגלית) (ארכיון) Media Forest, mediaforest.biz (ארכיון) מחמל נפשי, באתר "פזמונט" בן שלו, הטעות הטקטית של שלמה ארצי, באתר הארץ, 27 בדצמבר 2015 וואלה! תרבות‏, צפו בקליפ "מחמל נפשי" של שלמה ארצי ודיקלה, באתר וואלה, 13 בדצמבר 2015 גילי נוי, ‏שיתופי הפעולה המוזרים של המוזיקה הישראלית, באתר ‏מאקו‏, 16 באוקטובר 2016 ShlomoArtziOfficial (2015-12-12), שלמה ארצי ודיקלה - מחמל נפשי (קליפ), נבדק ב-2018-04-27
גאטה (טלנובלה)

גאטה (בספרדית: La Gata) היא טלנובלה מקסיקנית בכיכובם של השחקנים מאיטה פרוני ודניאל ארנס. אמרסדלה\גאטה (מאיטה פרוני) אסמרלדה, המכונה "גאטה" (חתולה), היא אישה צעירה ויפה שגדלה ללא הוריה. מאז שהייתה ילדה, היא התגוררה אצל גברת ריטה, שאילצה אותה להתחנן ברחוב לכסף ומזון כדי לשרוד. הקשיים, שאיתם היא התמודדה בחיים, הפכו אותה לאישה בעלת אופי חזק ומרדני. את פבלו, בן העשירים, היא פגשה כשהייתה נערה ועד מהרה הוא הפך לחברה הטוב ביותר. כשבגרה, אסמרלדה הבינה שהיא מאוהבת בפבלו, אבל גם שיהיה עליהם להילחם כדי להיות יחד ולממש את אהבתם. פבלו (דניאל ארנס) פבלו הוא בן למשפחה עשירה, אך הוא רגיש מאוד לכאב ולמחסור של אנשים עניים. הוא מתאהב באסמרלדה ומחליט להתחתן איתה, למרות שהם באים מעולמות שונים לחלוטין, פבלו הוא בחור צעיר ואימפולסיבי, שמהסס בנוגע לעתידו המקצועי. על אף אהבתו לאסמרלדה, הוא שומע בעצת אביו ונוסע ללמוד בחו"ל, בתקווה שאסמרלדה תחכה לו. הוא אינו יודע שעזיבתו תציב בסכנה גדולה את מערכת היחסים שלו עם אסמרלדה, שתיפול קורבן לתככים ולשקרים של משפחתו. לורנסה (לאורה זפאטה) לורנסה היא אישה יהירה בעלת דעות קדומות ובשל כך היא מתייחסת בזלזול לאנשים עניים וחסרי השכלה. עוני עבורה הוא שווה ערך לזוהמה והיא אינה רוצה עניים בסביבתה. כאשר היא מבינה שבנה פבלו מאוהב באסמרלדה הענייה, היא תעשה הכול כדי להפריד ביניהם ואף תשדך לו אישה צעירה ועשירה. לורנסה מסוגלת לפגוע באושר של ילדיה רק כדי להגן על הדעות המגוחכות והמיושנות שלה. מריאנו (חורחה פורסה) מריאנו הוא אחיו של פבלו ובין השניים מתפתחת יריבות מרה, בגלל שגם הוא מתאהב באסמרלדה. בהיעדרו של פבלו, הוא נחוש לכבוש את לבה של אסמרלדה והוא לא ייתן להוריו לתמרן אותו כפי שעשו עם פבלו. ללא ידיעתו, הוא יהפוך לאחד מאנשי סודו של אביה של אסמרלדה. פרננדו(מנואל אוחדה) פרננדו נידון למאסר על לא עוול בכפו, ובאותו הרגע לא רק נלקח ממנו החופש, אלא גם משפחתו האהובה. הוא אדם נדיב, אבל הכלא הפך אותו לאדם קשה שמסתיר את רגשותיו האמיתיים מפני כולם. כשהוא משתחרר מהכלא, הוא רעב לנקמה והוא יעשה הכול כדי להרוס את חיי אלה, שהפכו את חייו לגיהנום. בלנקה \פלה (אריקה בואנפיל) בלנקה שקעה בדיכאון לאחר שבעלה נידון למאסר ממושך ואחרי שבתה נלקחה ממנה. הדיכאון הקשה כמעט הביא למותה וזה שנים שהרגש וההיגיון שלה רדומים. לאחר שנים של נדודים, היא מגיעה במקרה לשכונת העוני שבה היא פוגשת שוב את בתה. לטיסיה (לטיסיה פרדיגון) לטיסיה היא אישה רגישה ותומכת, שתמיד שמחה לעזור לאחרים. היא חברה טובה של אסמרלדה, שעליה היא מגוננת כמו אם. לטיסיה מתפרנסת בקושי ונלחמת מדי יום כדי לחיות חיים מכובדים והגונים. אגוסטין (חואן ורדוסקו) אגוסטין הוא איש עסקים מצליח, שמחשיב עצמו לאדם בעל עקרונות עם מוסר גבוה. למעשה, הוא חי בפחד מתמיד כי הוא יודע ששלח אדם חף מפשע לכלא, רק כדי לגזול ממנו את הונו. אגוסטין גורם לבנו פבלו להאמין שהוא מקבל את מערכת היחסים שלו עם אסמרלדה, אבל בפועל הוא עושה כל שביכולתו כדי לשלוח אותו ללמוד בחו"ל ולהפריד ביניהם. "גאטה", במסד הנתונים הקולנועיים IMDb (באנגלית) "גאטה", במסד הנתונים הקולנועיים KinoPoisk (ברוסית) אתר רשמי (בספרדית) לה גטה ב IMDb
DeLi Linux

דלי לינוקס (באנגלית: Desktop Light Linux; תעתיק מקוצר: DeLi Linux) הייתה הפצת גנו/לינוקס עם מערכת ניהול חבילות מבוססת Pacman. ההפצה פותחה על מנת לספק מענה ראוי למחשבים בעלי חומרה חלשה והכילה ממשק משתמש פשוט, יעיל וחסכונית במשאבים. ההפצה פותחה על ידי הנרי ינסן (Henry Jensen), שוחררה בתאריך 2 בנובמבר 2002 (גרסה 0.1) וניתנת להורדה כגרסה הנטענת מתקליטור אתחול. ההפצה דורשת זיכרון וירטואלי בנפח 32 מגה בייט, מעבד בעל ארכיטקטורת 32 סיביות (386) ודיסק קשיח בגודל של 750 מגה בייט. המערכת מופצת כשעליה מותקנות מראש תוכניות רבות כגון: עורך הטקסט Elvis, דפדפן האינטרנט NetSurf, מעבד התמלילים Abiword, חבילת יישומים משרדיים Siag Office ועוד. צוות הפיתוח שחרר 11 גרסאות אל השוק, להלן 6 הגרסאות האחרונות: Linpus Linux Kuki Linux SparkyLinux AntiX מדיה וקבצים בנושא DeLi Linux בוויקישיתוף אתר האינטרנט הרשמי של DeLi Linux האתר הרשמי של ההפצה (באנגלית) עמוד ההפצה באתר Disrowatch (באנגלית)
שמעון מפראיה

שמעון מפֶּרָאיָה (המחצית השנייה של המאה ה-1 לפנה"ס) היה עבדו של המלך הורדוס, שעם מותו של זה, ניסה לתפוס את השלטון על ארץ יהודה, בזמן פולמוס וארוס בשנת 4 לפנה"ס. יוסף בן מתתיהו מספר כי בתחילת שלטונו של ארכלאוס, בנו-יורשו של הורדוס, "סערה הארץ במקומות רבים, ורבים ראו בכך שעת כושר לנסות לתפוס את השלטון". קבוצות קנאיות בקשו לנצל את הנסיבות ההיסטוריות, למרוד ולהפיל את שלטון בית הורדוס. בין המתקוממים הללו היה שמעון מחבל פראיה (התחום היהודי שבעבר הירדן המזרחי) וגם יהודה בן חזקיה הגלילי ואתרונגאיוס וארבעת אחיו. יוספוס מספר ששמעון היה "אדם יפה תואר וגבה קומה", שהצטיין מאוד גם בכוחו, ושמתוך ביטחון במראהו, הכתיר עצמו למלך. הוא אסף סביבו חבורת אנשים מהפראיה, סבב איתם בארץ והעלה באש בתי פאר גדולים של עשירים. יוספוס מכנה אותם "ליסטים", אשר "בשגעונם" הכריזו עליו מלך, וטוען כי השרפות הללו סיפקו לשמעון "הזדמנויות נוחות לביזה". בין הבניינים הללו היו בתים של המלך במקומות שונים בארץ ובראשם גם ארמון המלך ביריחו. חבורה אחרת מפראיה שרפה את ארמון המלך בבית הרם (בית רמתה), סמוך לנהר הירדן. גרטוס, מפקד חיל הרגלים של הורדוס, אסף את הקשתים של המלך מטרכון וכן לוחמים מובחרים מסבסטיה ויצא להילחם בשמעון ואנשיו. בין הצדדים נתלקח קרב גדול וממושך, אולם אנשי הפראיה היו חסרי הכשרה צבאית ולא היו ערוכים לקרב כזה, וכתוצאה מכך רבים מהם נהרגו. שמעון ניסה להימלט דרך בקעה צרה ועמוקה, אולם גרטוס חסם את דרכו והכה בו מהצד בצווארו וכרת את ראשו. "ושמעון אמר להימלט דרך נקרה צרה, אולם גרטוס (=מפקד בצבאו של הורדוס) סגר עליו את הדרך והכה אותו בעת מנוסתו בצווארו מן הצד והמיתו". — מלחמת היהודים, ב, ד, ב, סעיפים 58–59 מהדורת שמחוני עמ' 131. הכרזתו של שמעון על עצמו כמלך נזכרת גם על ידי ההיסטוריון הרומי טקיטוס, שמציין כי הוא הוצא להורג על ידי הנציב הרומי בסוריה, פובליוס קווינקטיליוס וארוס. יוסף בן מתתיהו מסכם את הלך הרוח שפשט בקרב היהודים בארץ ישראל בתקופה זו של חלל שלטוני לאחר מותו של הורדוס: "כך פשט טירוף־דעת גדול בעם, מפני שלא היה לו מלך משלו שיעצור בהמון בדרך יושר, ואילו הנכרים, שבאו כמדכאי המהומות של בני־האדם, ליבו את האש בהם על ידי מעשי־הזדון ורדיפת־הבצע שלהם". על פי פרופסור ישראל קנוהל האירוע המתואר באבן חזון גבריאל הוא המרד שהנהיג שמעון מפראיה. לדעתו אזכור "ארובות צרים" בסמוך ל"שר השרין" מרמז להריגתו של שמעון, מנהיג המרד שהוכתר כמלך, בנקרות הצורים בעבר הירדן. יוסף בן מתתיהו, תולדות מלחמת היהודים ברומאים, ספר ב, פרק ד, פסקה א, סעיף 55. לדברי ישראל שצמן, בתרגום ליזה אולמן של תולדות מלחמת היהודים ברומאים, ספר ב, הערה לסעיף 57, עמ' 219: "משמע ששמעון זה הציג את עצמו למלך המשיח". יוסף בן מתתיהו, תולדות מלחמת היהודים ברומאים, ספר ב, פרק ד, פסקה ב, סעיף 57; קדמוניות היהודים, ספר 17, פרק י, פסקה ו, סעיפים 273–274. כך במלחמת היהודים, ספר ב, פרק ד, פסקה ב, סעיף 59. לעומת זאת, בקדמוניות היהודים, ספר 17, פרק י, פסקה ו, סעיף 277: "בית המלך שבחמתא על נהר הירדן". טקיטוס, דברי הימים, ספר ה, פרק ט. יוסף בן מתתיהו, קדמוניות היהודים, ספר 17, פרק י, פסקה ו, סעיף 277. Israel Knohl, By Three Days, Live': Messiahs, Resurrection, and Ascent to Heaven in Hazon Gabriel' Journal of Religion 88/2 (2008), pp. 147-158
יחסי מלזיה–סנגל

יחסי מלזיה-סנגל הם היחסים הדיפלומטיים בין פדרציית מלזיה לבין רפובליקת סנגל. השגרירות המלזית בדקר נפתחה ב-1992 על מנת לקדם את הקשרים הפוליטיים, הכלכליים והחברתיים-תרבותיים בין שתי המדינות. בשנת 2011, ממשלת סנגל רכשה קרקע על מנת לבנות את שגרירותה בקואלה לומפור. בשנת 2013, כ-50 סנגלים סטודנטים גרו במלזיה. המדינות מקיימות שיתוף פעולה כלכלי נרחב: בשנת 2014, שווי הסחורה שיוצאה ממלזיה לסנגל הגיעה לסך 75.6 מיליון דולר אמריקאי והיא כללה בעיקר שמן דקלים, מרגרינה, חלב מרוכז, לתת ועוד. באותה שנה, שווי הסחורה שיוצאה מסנגל הגיעה לסך 8.08 מיליון דולר אמריקאי והיא כללה בעיקר כותנה גולמית, דגים ועוד. בשנת 2015, שווי הסחורה שיוצאה ממלזיה לסנגל הגיעה לסך 46.5 מיליון דולר אמריקאי והיא כללה בעיקר שמן דקלים, מרגרינה, מעגליים חשמליים, חלב מרוכז ועוד. באותה שנה, שווי הסחורה שיוצאה מסנגל הגיעה לסך 3.9 מיליון דולר אמריקאי והיא כללה בעיקר כותנה גולמית, פירות טרופים, סידן פוספטים ועוד. מלזיה מיוצגת בסנגל על ידי שגרירות שהיא מחזיקה בדקר, בירת סנגל. סנגל מיוצגת במלזיה על ידי שגרירות שהיא מחזיקה בקואלה לומפור, בירת מלזיה. פרטים נוספים על השגרירות, באתר השגרירות המלזית SENEGAL EMBASSY PURCHASES A LOT IN PUTRAJAYA - Yahoo News Malaysia, ‏2014-05-22 SENEGAL-MALAISIE-ECONOMIE: Dakar a une carte à jouer pour attirer les investisseurs malaisiens (diplomate) | Sunuker.com/Ruepublique.com, ‏2014-05-22 Products that Malaysia exports to Senegal (2014), The Observatory of Economic Complexity (באנגלית) (ארכיון) Products that Malaysia imports from Senegal (2014), The Observatory of Economic Complexity (באנגלית) (ארכיון) Products that Malaysia exports to Senegal (2015), The Observatory of Economic Complexity (באנגלית) (ארכיון) Products that Malaysia imports from Senegal (2015), The Observatory of Economic Complexity (באנגלית) (ארכיון) "Embassy of Malaysia in Dakar, Senegal - Embassy WorldWide". Embassy WorldWide (באנגלית בריטית). נבדק ב-2018-04-27. "Senegal Embassy , Malaysia - Embassy WorldWide". Embassy WorldWide (באנגלית בריטית). נבדק ב-2018-04-27.
ארבע-עשרה אוקטבות (הרכב מוזיקלי)

ארבע-עשרה אוקטבות הוא שמו של הרכב מוזיקה ניסיונית שכלל את יוני רכטר, אבנר קנר והמתופף זוהר לוי ושילב רוק מתקדם, ג'אז ופיוז'ן. רכטר וקנר כתבו, שרו וניגנו בפסנתרים, ומכאן שם ההרכב – בכל פסנתר 7 אוקטבות ובשני פסנתרים 14 אוקטבות. ההרכב פעל בשנת 1974 וב-1975 יצא אלבומו היחיד הנושא את שמו: "ארבע-עשרה אוקטבות". יוני רכטר ואבנר קנר נפגשו לראשונה עוד כשהיו תלמידי תיכון, כששיחקו בקבוצת הנוער של הפועל תל אביב בכדורסל. ב-1974 נפגשו שוב, הפעם באקדמיה למוסיקה בתל אביב, גילו שהם בעלי טעם מוזיקלי דומה ואהבה לרוק מתקדם והחלו ליצור יחד. המפיק אשר ביטנסקי תמך בצמד והצליח לארגן להם מעט זמן אולפן (50 שעות) כדי לעודד יצירה מקורית שאינה במיינסטרים, אף שהיה ברור מלכתחילה שהאלבום לא יזכה להצלחה מסחרית (ואכן כך היה). עם זאת, האלבום "ארבע-עשרה אוקטבות" נחשב לאחד מחלוצי הרוק המתקדם בישראל והוא מוערך מאוד בקרב הקהילה הפרוגרסיבית בארץ. ההרכב הופיע מעט על הבמה בהופעות עצמאיות וכן במסגרת סיבוב הופעות משותף עם הרכב רוק מתקדם אחר שפעל באותה תקופה "קצת אחרת" (שלמה גרוניך, שלמה יידוב ושם טוב לוי). במקביל לפעילות בהרכב השתתפו רכטר וקנר בערב דו-פעמי בשם "הכל זורם" שיזם דניאל שליט והועבר בגל"צ בשידור חי ממוזיאון תל אביב. המופע, בניצוחו של שליט, שילב יצירות קונצרטנטיות של מלחינים ישראליים לצד מוזיקה אוונגרדית ואינסטרומנטלית בסגנון רוק-ג'אז-קלאסי-מודרני ושירים מורכבים של קנר ורכטר בעיבודיהם. השניים עיבדו קטעים לרביעיית מיתרים, תופים, גיטרה חשמלית, זמרים ומוזיקאים נוספים (ביניהם עדי עציון, גידי גוב, יצחק קלפטר, שם טוב לוי ואפרים שמיר) ו"התפרעו" בקטעים "מוטרפים" לדבריו של קנר. בפסטיבל הפסנתר 2008 אירח יוני רכטר את אבנר קנר בהופעתו והשניים ביצעו יחד כמה משירי ההרכב. ארבע-עשרה אוקטבות, באתר שירונט ארבע-עשרה אוקטבות, באתר Discogs (באנגלית) ארבע-עשרה אוקטבות, דף שער בספרייה הלאומית ארבע-עשרה אוקטבות, באתר MOOMA (בארכיון האינטרנט) האלבום 14 אוקטבות באתר הרשמי של יוני רכטר אורי ברייטמן, 14 אוקטבות ועוד, ריאיון עם אבנר קנר, נובמבר 2002, Mitkadem.co.il אורי ברייטמן, ראיון פרוגרסיבי עם יוני רכטר, 13 באוגוסט 2004, Mitkadem.co.il עידו לויט, ביקורת על האלבום 14 אוקטבות, באתר השרת העיוור, 21 בנובמבר 2002 נדב הולנדר, ילד הפלא מהתותחנים, באתר nrg‏, 11 באוגוסט 2005 דודי פטימר, ‏יוני רכטר ואבנר קנר: "הקהל לא ידע לעכל אותנו, היו נוטשים באמצע", באתר מעריב אונליין, 23 בפברואר 2018 פסטיבל הפסנתר מארח 2008 - יוני רכטר וחברים, עכבר העיר